hvernig er skoðun á fornbílum?
Í janúar 2009 tóku gildi nýjar skoðunarreglur fyrir bíla, en þær breytingar sem snúa að fornbílum, 25 ára og eldri, eru að skoða þarf fyrir 1. ágúst óháð endastaf í númeri. auk þess þurfa fornbílar ekki að mæta í skoðun nema annað hvert ár. ef ekki er mætt með bíla til skoðunar verður beitt sektarviðurlögum, en þeim sem eru með bíla í langtímageymslu eða uppgerð skal bent á að hægt er að skrá þá tímabundið úr umferð (fá rauðan miða), en þannig má komast hjá því að glata númeraplötum. bent skal á að skoðunarreglur fyrir fornbíla virka ekki nema búið sé að skrá þá sérstaklega sem fornbíla. ef það hefur ekki verið þegar gert má finna eyðublað us 115 á heimasíðunni us.is, fara síðan með það á umferðarstofu og greiða 500 kr. skoðunardagur fornbílaklúbbsins og frumherja í maí verður að sjálfsögðu áfram á dagskrá, enda er alltaf best að vera á nýskoðuðum fornbíl fyrir sumarið.
opinber skilgreining á fornbíl miðast við að aldur bílsins hafi náð 25 ára aldri frá skráningarárgerð hans. bifreiðagjöld falla þá niður og hægt er að fá fornbílatryggingu.
Þar sem landið er lítið og erfitt að hafa marga flokka af eldri bílum hefur klúbburinn miðað við þessi 25 ár og er ekki að skilgreina fornbíla nánar eins og er gert víða erlendis þar sem oft er miðað við 25 ár, 40 ár og síðan eldri.